Ayni kunlarda AQShning yangi prezidenti Donald Trampga ishlarni topshirayotgan AQShning 44-prezidenti Barak Obama Oq uydan o‘ziga tegishli narsalarni ko‘chira boshladi. Obamaning oilasi uzoqqa ko‘chmasligi ma’lum bo‘ldi. Obama o‘z oilasi bilan Vashingtonning nufuzli Kalorama tumaniga ko‘chib o‘tadi. Obama bu yerda 9 ta yotoqxonasi va 8 ta vannaxonasi bo‘lgan, avval Bill Klintonning matbuot kotibi Jo Lokxartuga tegishli bo‘lgan uyni oyiga 22 ming dollardan ijaraga oladi. Sanoqlik kunlardan keyin rasman AQSh prezidenti bo‘ladigan Tramp Oq uyda an’anaviy tarzda mavjud bo‘lgan birinchi xonimga tegishli ofisni yopib, uning o‘rniga "birinchi oila ofisi"ni joriy qilmoqchi. Bu yerda Trampning rafiqasi Melaniya va qizi Ivanka faoliyat yuritishadi.